தொழுநோயால் பாதிக்கப்படடவர்கள் பெரும்பாலும் ஏழை எளிய கிராம மக்கள். சிலருக்கு கை கால்களில் முடக்கம், கால்களில் ஆறாத ஆழமான புண்கள் உள்ளதால் அங்கயீனம் உள்ளவர்களாகக் காணப்படுவார்கள். சமுதாயத்தால் ஒதுக்கிவைக்கப்பட்டவர்களாகவும் இருப்பார்கள். வேலை செய்ய இயலாதவர்கள். இவர்கள் மருத்துவமனை தேடி திருப்பத்தூருக்கு வருவது சிரமம். அதனால் நாங்களே அவர்களின் ஊர்களுக்குச் சென்று இலவசமாக மாத்திரைகள் விநியோகிக்கிறோம்.